钦定古今图书集成/明伦汇编/氏族典/第386卷 > 李迥秀
## 钦定古今图书集成/明伦汇编/氏族典/第386卷 > 李迥秀

按《唐书李大亮传》：“大亮族孙迥秀，字茂之，及进士第，
又中英才杰出科，调相州参军事，累转考功员外郎。
武后爱其才，迁凤阁舍人。大足初，进同凤阁鸾台平
章事，坐赃贬庐州刺史。中宗即位，召授将作少监，累
迁鸿胪卿，拜兵部尚书，卒。迥秀少聪悟，母少贱，妻尝
詈媵婢，母闻不乐，迥秀即出其妻。或问之，答曰：‘娶妇
要欲事姑，苟违颜色，何可留后’？”所居堂产芝草，犬乳
邻猫。中宗以为孝感，旌大门闾。